
***AD/1 VERIFIKACIJA ZAPISNIKA 23. SJENICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**23. sjednice Općinskog vijeća Općine Luka,**

**održane dana 26. veljače 2025. godine u**

**prostoru društvenog doma u Luki, Trg svetog Roka 4**

**Prisutni članovi Općinskog vijeća:**

1. Krešimir Tuđman, 4.Mladen Božić, 7. Tomislav Ferenčak,

2. Željko Kostanjčar, 5. Dubravko Mudrinić, 8. Natalija Ptujec.

3. Nikolina Halambek, 6. Štefica Kos,

**Odsutni članovi Općinskog vijeća:**

1. Zlatko Posavec.

**Ostali prisutni:**

1. Darko Kralj – općinski načelnik Općine Luka.

**Zapisničarka:** Marija Kanceljak

Sjednica počinje u 18,00 sati.

Predsjednik Općinskog vijeća Krešimir Tuđman pozdravlja prisutne i otvara dvadesettreću sjednicu Općinskog vijeća, utvrđuje da sjednici prisustvuje osam od devet vijećnika Općinskog vijeća te da postoji kvorum.

Nadalje čita i predlaže sljedeći dnevni red te isti daje na glasanje:

*dnevni red:*

1. *Aktualni sat,*
2. *Verifikacija zapisnika 22. sjednice Općinskog vijeća,*
3. *Izvješće o izvršenju Proračuna Općine Luka za 2024. godinu,*

*a) Izvješće o izvršenju Program gradnje objekata i uređaja komunalne infrastrukture za razdoblje 01. 01. 2024. do 31. 12. 2024. godine,*

*b) Izvješće o izvršenju Program održavanja komunalne infrastrukture za 2024. godinu,*

1. *Donošenje Odluke o raspodjeli rezultata za 2024. godinu,*
2. *Polugodišnje izvješće o radu načelnika za razdoblje srpanj-prosinac 2024. godine,*
3. *Donošenje Odluke o lokalnim porezima,*
4. *Smjernice za organizaciju i razvoj sustava civilne zaštite na području Općine Luka za razdoblje 2025. - 2028. godine,*
5. *Analiza stanja sustava civilne zaštite za 2024. godinu,*
6. *Godišnji plan razvoja civilne zaštite u 2025. godini,*
7. *Razno.*

Rezultati glasovanja: 8 (osam) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne. Kao najvažniju vijest ističe sredstva predviđena proračunom Zagrebačke županije za izgradnju mosta u gospodarskoj zoni u vrijednosti oko 2.000.000,00 eura, čime će u zonu dolaziti i novi ulagači. Načelnik dalje kaže da je kružni tok u Pođunđeku pred izdavanjem građevinske dozvole, da su svi stanovnici u koridoru ceste pozvani vidjeti projekt i dati mišljenje, nakon čega se ide na nabavu za izvođenje radova.

Načelnik obavještava vijećnike o prolasku na natječaju za sredstva za izgradnju nogostupa, odnosno pješačko-biciklističke staze u Pluski, gdje je osigurano oko pola milijuna eura sredstava, za što je prijava morala biti odobrena od Ministarstva regionalnog razvoja i fondova EU te Urbane Aglomeracije Zagreb i sad se čeka postupka potpisivanja ugovora.

Nadalje, načelnik informira vijećnike o radovima na ulazu u groblje Krajska Ves, o čemu je održan sastanak s grobnim odborom, zatim o problemu grobnih mjesta na groblju u Žejincima, gdje je plan izgraditi nova grobna mjesta, no problem je pristup izvođača na groblje, odnosno transport betona.

Od događanja načelnik ističe svečanost podjele nagrada najboljim sportašima u organizaciji Zajednice sportskih udruga.

Načelnik kaže da je završeno projektiranje rekonstrukcije vatrogasnog doma te da DVD Luka treba održati sjednicu Skupštine na kojoj će se predložiti donošenje odluke o davanju vatrogasnog doma i zemljišta općini, jer prijavitelji na javni poziv u sklopu kojeg se sufinancira rekonstrukcija vatrogasnih domova, mogu biti isključivo jedinice lokalne samouprave.

Načelnik kaže da je izrađena projektna dokumentacija za izgradnju dječjeg igrališta – parka i da je LAG Sava najavio natječaj za jedinice lokalne samouprave iz kojeg će se financirati takvi projekt, s tim da je problem što općina mora biti vlasnik zemljišta ili imati pravo služnosti na istom, što je trenutno u proceduri.

Za postupak IV. izmjena i dopuna Prostornog plana uređenja Općine Luka, načelnik kaže da su pri kraju te da treba odlučiti hoće li se ići u daljnje promjene pa ponovno provoditi još jednu javnu raspravu. Vijećnik Mladen Božić predlaže da se Odluka donese unutar ovog mandata ukoliko je to moguće.

***AD/1 Verifikacija zapisnika 22. sjednice Općinskog vijeća Općine Luka***

Primjedbi na zapisnik nema, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 22. sjednice Općinskog vijeća Općine Luka.*

***AD/2 Izvješće o izvršenju proračuna Općine Luka za 2024. godinu***

Ružica Posavec objašnjava da su prihodi ostvareni u iznosu od 94%, i da su iznosili 1.963.586,50 eura, da kapitalni dio rashoda nije realiziran iz određenih razloga, pa je višak namjenskih prihoda od 1.729.153,79 eura koji se prenosi u 2025. godinu. Načelnik dodaje da se ovdje radi o projektima poput sanacije odrona u Vadinskoj ulici za koji su osigurana sredstva, no isti nije moguće realizirati dok se ne završe radovi na projektu rekonstrukcije vodovoda u istoj ulici. Vijećnik Mladen Božić kaže da je u Krajskoj ulici i Vadinskoj ulici postavljena prometna signalizacija po kojoj je cesta zatvorena za promet u oba smjera, a da se radovi ne odvijaju. Vijećnica Štefica Kos pita za sanaciju odrona u Bregovitoj ulici. Načelnik Darko Kralj odgovara da je odron u Bregovitoj ulici prijavljen za trajnu sanaciju Hrvatskim vodama, jer na tom mjestu postoji problem odvodnje koji se nadovezuje i na problem mrtvačnice u Žejincima.

Ružica Posavec još dodaje da se na ovaj Godišnji izvještaj o izvršenju Proračuna nadovezuju i Program gradnje te Program održavanja kao zasebne točke dnevnog reda.

Primjedbi i prijedloga nema, pa predsjednik Općinskog vijeća Godišnje izvješće o izvršenju Proračuna Općine Luka za 2024. godinu daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, jednoglasno usvaja Godišnje izvješće o izvršenju Proračuna Općine Luka za 2024. godinu.*

***a) Izvješće o izvršenju Program gradnje objekata i uređaja komunalne infrastrukture za razdoblje 01. 01. 2024. do 31. 12. 2024. godine***

Primjedbi i prijedloga nema, pa predsjednik Općinskog vijeća Izvješće o izvršenju Program gradnje objekata i uređaja komunalne infrastrukture za razdoblje 01. 01. 2024. do 31. 12. 2024. godine daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Izvješće o izvršenju Programa gradnje objekata i uređaja komunalne infrastrukture za razdoblje od 01. 01. 2024. do 31. 12. 2024.*

***b) Izvješće o izvršenju Program održavanja komunalne infrastrukture za 2024. godinu*** Primjedbi i prijedloga nema, pa predsjednik Općinskog vijeća prijedlog Programa održavanja komunalne infrastrukture za 2024. godinu daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Izvješće o izvršenju Programa održavanja komunalne infrastrukture za 2024. godinu.*

***AD/3 Donošenje Odluke o raspodjeli rezultata za 2024. godinu***

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o raspodjeli rezultata za 2024. godinu.*

***AD/4 Polugodišnje izvješće o radu načelnika za razdoblje srpanj-prosinac 2024. godine***

Vijećnica Nikolina Ptujec pita za postavljanje kamere za nadzor prometa u ulici Lučka cesta. Načelnik Darko Kralj odgovara da je obećano da će biti postavljene mobilne kamere.

Primjedbi i prijedloga nema, pa predsjednik Općinskog vijeća polugodišnje izvješće daje na glasovanje.

Rezultati glasovanja: 8 (osam) glasova ZA.

***Zaključak:*** *Konstatira se, da se sukladno rezultatima glasovanja, usvaja Izvješće o radu načelnika za razdoblje srpanj-prosinac 2024. godine.*

***AD/5 Donošenje Odluke o lokalnim porezima***

Marija Kanceljak objašnjava da se prema posljednjim izmjenama Zakona, porez na kuće za odmor ukida te se umjesto istog uvodi porez na nekretnine, da će obveznici istog biti i dosadašnji obveznici poreza na kuće za odmor, a da je na obveznicima samima odgovornost za dostavu podataka i da je isti moguće odrediti u iznosu od 0,60 eura do 8,00 eura/m2. Načelnik Darko Kralj kaže da je, prijedlog 3,00 eura/m2.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o lokalnim porezima.*

***AD/6 Smjernice za organizaciju i razvoj sustava civilne zaštite***

***na području Općine Luka za razdoblje 2025. - 2028. godine***

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvajaju Smjernice za organizaciju i razvoj ustava civilne zaštite na području Općine Luka za razdoblje 2024.-2028. godine.*

***AD/7 Analiza stanja sustava civilne zaštite za 2024. godinu***

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvaja Analiza stana sustava civilne zaštite za 2024. godinu.*

***AD/8 Godišnji plan razvoja civilne zaštite u 2025. godini***

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, donosi Godišnji plan razvoja civilne zaštite u 2025. godini.*

***AD/9 Razno***

Vijećnica Štefica Kos pita postoji li sklonište za djecu iz dječjeg vrtića u Luki u slučaju određenih opasnosti. Predsjednik Općinskog vijeća Krešimir Tuđman odgovara da vrtić nema posebno sklonište, ali da sigurno ima protokole za postupanje u slučajevima određenih opasnosti.

Predsjednik Općinskog vijeća zatvara sjednicu.

Sjednica završava u 19.15 sati.

KLASA:021-01/25-10/1

URBROJ:238/39-01-25-2

Luka, 26. 02. 2025**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.